open-index/open-wikipedia-markdown huggingface dataset:
அர்ரா

**அர்ரா** என்பது இந்தியாவின் பீகார் மாநிலத்தில் போஜ்பூர் மாவட்டத்தில் அமைந்துள்ள ஒரு நகரம் மற்றும் நகராட்சி ஆகும். இந்த பெயர் சில நேரங்களில் அரா என்றும் மொழிபெயர்க்கப்பட்டுள்ளது. இது போஜ்பூர் மாவட்டத்தின் மாவட்ட தலைமையகமாகும். இது கங்கை மற்றும் சோன் நதிகளின் சங்கமத்திற்கு அருகில் அமைந்துள்ளது. தனாபூரிலிருந்து 24 மைல் தொலைவிலும் பாட்னாவில் இருந்து 36 மைல் தொலைவிலும் உள்ளது.

## சொற்பிறப்பியல்
"அர்ரா" அல்லது "அரா" என்ற சொல் சமஸ்கிருத வார்த்தையான 'அரண்யா' என்பதிலிருந்து உருவானது. அதாவது காடு என்பதாகும். நவீன அராவைச் சுற்றியுள்ள பகுதி முழுவதும் பழைய நாட்களில் பெரிதும் காடுகளாக இருந்தது என்று அது கூறுகிறது. புராணங்களின்படி இராமரின் குருவான விஸ்வாமித்திர முனிவரது ஆசிரமம் இந்த பிராந்தியத்தில் அமைந்திருந்ததாக கருதப்படுகின்றது.

## புவியியல்
அர்ரா கடல் மட்டத்திலிருந்து 192 மீ உயரத்தில் கங்கா மற்றும் சோன் நதியின் சங்கமத்தில் அர்ரா அமைந்துள்ளது. நகரத்தில் பாயும் மற்ற சிறிய ஆறுகள் கங்கி நதி, பாட்கி ஆறு மற்றும் சோட்கி ஆறு என்பனவாகும்.

பிரித்தானிய ஆட்சியின் போது அர்ரா  வங்காளத்தின் ஒரு பகுதியாக நிர்வகிக்கப்பட்டது. நகரின் நிலம் வளமானதாகவும், மிகக் குறைந்த வனப்பகுதியுடன் சாகுபடிக்காகவும் பயன்படுத்தப்படுகிறது. இங்கு பயிரிடப்படும் முக்கிய பயிர்கள் அரிசி, மா மற்றும் இலுப்பை என்பனவாகும்.

### காலநிலை
காலநிலை ஒப்பீட்டளவில் அதிக வெப்பநிலை மற்றும் ஆண்டு முழுவதும் சமமாக கிடைக்கும் மழையால் வகைப்படுத்தப்படுகிறது. இந்த  காலநிலைக் கோப்பனின் காலநிலை வகைப்பாட்டின் கீழ் ஈரப்பதமான வெப்பமண்டல காலநிலையில் அடங்குகின்றது.

## நிர்வாகம்
தற்போது அர்ரா போஜ்பூர் மாவட்டத்தின் தலைமையகமாக உள்ளது. அர்ரா நகராட்சி நிறுவனம் 45 வார்டுகளில் நகரத்தை பிரிக்கிறது. மாவட்டத்தில் 36 காவல் நிலையங்கள் உள்ளன.

## புள்ளிவிபரங்கள்
2011 ஆம் ஆண்டின் மக்கட் தொகை கணக்கெடுப்பின்படி அர்ரா மாநகராட்சியின் மொத்த மக்கட் தொகை 261,099 ஆகும். இதில் 139,319 ஆண்கள் மற்றும் 121,780 பெண்கள் அடங்கிகின்றனர். இது பாலின விகிதத்தை 874 ஆகக் கொண்டிருந்தது. 5 வயதுக்குக் குறைவானவர்கள் 34,419 வசிக்கின்றனர்  மக்களின் கல்வியறிவு விகிதம் 83.41 சதவீதமாக இருந்தது.

போஜ்புரி பிராந்திய மொழியாக பேசப்படுகிறது. இருப்பினும் இந்தி மொழி உத்தியோகப்பூர்வ நோக்கங்களுக்காக பயன்படுத்தப்படுகிறது.

## கலாச்சாரம்
அர்ராவின் சொந்த மொழி போஜ்புரி மொழியாகும். போஜ்புரி திருவிழாக்கள் மற்றும் உணவு வகைகள் இங்கு பின்பற்றப்படுகின்றன. போஜ்புரி உணவு வகைகளில் லிட்டி- சொக்கா, மகுனி, தால் பித்தி, பித்தா, ஆலூ டம், மற்றும் முக்கிய சிற்றுண்டி மற்றும் இனிப்புகளான தேகுவா, புதுக்கியா, படால் கே மிதாய் மற்றும் அனர்சா ஆகியவை அடங்கும்.  சாதுஸ், அம்ஜோர், தாடி மற்றும் மாத்தே என்பன பானங்களாகும்.

சாத், தீபாவளி, டீஜ், ஜியுடியா, காய் தாத் ( கோவர்தன பூஜை ), ஜம்துதியா, ஈத், கிறிஸ்துமஸ் போன்றன இங்கு கொண்டாடப்படும் பண்டிகைகள் ஆகும்.

## விளையாட்டு
துடுப்பாட்டம் மிகவும் பிரபலமான விளையாட்டு ஆகும். இருப்பினும் கைப்பந்து, கூடைப்பந்து மற்றும் தடகள போன்ற பிற விளையாட்டுகளும் விளையாடப்படுகின்றன.

வீர் குன்வர் சிங் ஸ்டேடியம் ரம்னா மைதானத்தில் அமைந்துள்ள அரங்கத்தில் ,  பல்வேறு துடுப்பாட்டம், கால்பந்து மற்றும் ஹாக்கி போட்டிகள் நடைப்பெறுகின்றன . ரம்னா மைதானம், மகாராஜா கல்லூரி மைதானம், விமான நிலைய மைதானம் மற்றும் ஜெயின் கல்லூரி மைதானம் ஆகியவை நகரத்தின் பிற மைதானங்கள் ஆகும்.

## மேற்கோள்கள்

பகுப்பு:போஜ்பூர் மாவட்டம்
உஸ்மான் கனி

**உஸ்மான் கனி** (     ; பிறப்பு 20 நவம்பர் 1996) ஒரு ஆப்கானித்தான் துடுப்பாட்ட அணியின் வீரர் ஆவார். இவர்   ஒரு வலது கை தொடக்க மட்டையாளர் ஆவார்.  இவர் ஆப்கன் துடுப்பாட்ட  அணிக்காக  ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.

## துடுப்பாட்ட வாழ்க்கை
இவர்   மே 1, 2014 அன்று கோலாலம்பூரின் பேயுமாஸ் ஓவலில் ஹாங்காங் துடுப்பாட்ட அணிக்கு எதிராக 2014 ஆசிய துடுப்பாட்ட  கவுன்சில் பிரீமியர் லீக்கில் அறிமுகமானார், அதில் இவர்   27 ஓட்டங்களை  விட்டுக் கொடுத்து ஓர்  இலக்கினை  எடுத்தார். பின் மட்டையாட்டத்தில் 68 ஓட்டங்களை எடுத்தார். இதில் 6 நான்கு ஓட்டங்களும் 4 ஆறுகளும் அடங்கும். அதற்கு அடுத்த ஒருநாள் போட்டியில் ஐக்கிய அரபு எமிரேட்ஸ் அணிக்கு எதிராக 55 ஓட்டங்கள் எடுத்தார். 45.60 எனும் சராசரியோடு 228 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் முதலிடம் பெற்றார்.

ஜிம்பாப்வே சுற்றுப்பயணத்தில், இவர் ஆறு நான்குகள் மற்றும் மூன்று ஆறுகளுடன் 79 ஓட்டங்கள் எடுத்தார் மற்றும் புலாவாயோ தடகள சங்கத்தில் நடந்த சுற்றுப்பயண போட்டியில் ஆப்கானிஸ்தான் அணி வென்றது.

இரண்டாவது ஒருநாள் போட்டியில், குயின்ஸ் ஸ்போர்ட்ஸ் சங்கம் சார்பாக  ஜிம்பாப்வேக்கு எதிரான ஆப்கானிஸ்தான் துடுப்பாட்ட அணிக்காக இவர் விளையாடினார். இந்தத் தொடரின் ஒரு ஆட்டப் பகுதியில் 143 பந்துகளில் 118 ஓட்டங்களை எடுத்தார். இதன்மூலம் அதிக ஓட்டங்கள் எடுத்த ஆப்கான் மட்டையாளர்கள் வரிசையில் முதல் இடம் பிடித்தார்.

இவர்   அக்டோபர் 26, 2015 அன்று ஜிம்பாப்வேக்கு எதிராக ஆப்கானிஸ்தானில் நடைபெற்ற பன்னாட்டு இருபது20 போட்டியில் இவர் அறிமுகமானார்.

இவர்   நவம்பர் 19, 2017 அன்று 2017–18 அஹ்மத் ஷா அப்தாலி 4 நாள் போட்டியில் பேண்ட்-இ-அமீர் பிராந்தியத்திற்காக முதல் தரத் துடுப்பாட்டப் போட்டியில் இவர்  அறிமுகமானார்.

ஜூலை 2018 இல், 2018 காசி அமானுல்லா கான் பிராந்திய ஒருநாள் போட்டியில் பேண்ட்-இ-அமீர் பிராந்திய துடுப்பாட்ட அணி சார்பாக விளையாடினார். அந்தத் தொடரில் ஐந்து போட்டிகளில் 218 ஓட்டங்கள் டுத்தார்.  இதன்மூலம் அதிக ஓட்டங்கள் எடுத்த மட்டையாளர்கள் வரிசையில் முதல் இடம் பிடித்தார்.

2014 ஆம் ஆண்டில் ஆசிய துடுப்பாட்ட அவை கோப்பை போட்டித் தொடரில் இவர் விளையாடினார். மே 1, கோலாலம்பூர் துடுப்பாட்ட  மைதானத்தில்  ஆங்காங் துடுப்பாட்ட  அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். அந்தப் போட்டியில் இவர் பந்துவீச்சில் 4 ஓவர்கள் வீசி 21  ஒட்டங்களை விட்டுக் கொடுத்து ஓர் இலக்கினைக் கைப்பற்றினார். பின் மட்டையாட்டத்தில் 68 பந்துகளில் 70 ஓட்டங்களை எடுத்து நிசாத் கான்  பந்துவீச்சில் இவர் ஆட்டமிழந்தார். இந்தப் போட்டியில் ஆப்கானித்தான் துடுப்பாட்ட  அணி 6 இலக்குகளில்  வெற்றி பெற்றது.

## குறிப்புகள்

பகுப்பு:பஷ்தூன் மக்கள்
பகுப்பு:வாழும் மக்கள்
பகுப்பு:1996 பிறப்புகள்
சிதம்பரம் கோயில் தீட்சிதர்கள்

**தீட்சிதர்**அல்லது **தில்லைவாழ் அந்தணர்** என்பவர் தமிழ்நாட்டின் வேத சைவ பிராமண சமூகமாகும். அவர்கள் முக்கியமாக சிதம்பரம் நகரத்தின் நடராசர் கோயிலை மையமாகக் கொண்டவர்கள்; அவர்கள் முதலில் சோழ சாம்ராஜ்யத்தில் சடங்கு செய்பவர்களாக இருந்தனர். சடங்கு முறையில் அடுத்தடுத்த மன்னர்களுக்கு முடிசூட்டினர். தென்னிந்தியாவில் ஸ்மார்த்த (குறிப்பாக வடமாக்கள் ), ஸ்ரீ வைஷ்ணவர் மற்றும் பிற பிராமணர்களும் தீட்சிதர்கள் என்ற குடும்பப் பெயரைக் கொண்டுள்ளனர். ஆனால் இந்த தீட்சிதர்கள் சிதம்பரம் தீட்சிதர்களிடம் இருந்து வேறுபட்டவர்.  

அவர்கள் வேதங்கள் மற்றும் *யாகங்கள்* ஆகியவற்றைக் கற்ற பிராமணர்களின் பிரத்யேக குழுவாகும். அவர்கள் சிதம்பரத்தில் நடராசர் கோயிலின் பரம்பரை அறங்காவலர்களாகவும் பணியாற்றுகிறார்கள். அவர்கள் *தில்லை மூவாயிறவையர்* என அழைக்கப்படுகின்றனர். திருமணமான ஒவ்வொரு தீட்சிதரும் சிதம்பரம் நடராசர் கோயிலின் அறங்காவலர் ஆகவும் அர்ச்சகர் ஆகவும் உரிமை பெறுகிறார். கேரளாவின் நம்பூதிரி பிராமணர்களைப் போலவே இவர்களும் தலைக்கு முன்னால் முன்குடுமி போட்டுக் கொள்கின்றனர்.

## இதனையும் காண்க
* தில்லை வாழ் அந்தணர்கள்

## மேற்கோள்கள்

## வெளியிணைப்புகள்
*  தில்லைவாழ் அந்தணர் - காணொலி 

பகுப்பு:தமிழ்ப் பிராமணர்கள்
பகுப்பு:திராவிடப் பிராமணர்
பகுப்பு:பிராமணர்
பகுப்பு:சிதம்பரம் நடராசர் கோயில்
கான்ஸ்டிடியூசன் ஹில், நியூ சவுத் வேல்ஸ்

**கான்ஸ்டிடியூசன் ஹில்** (Constitution Hill) *(அரசியலமைப்பு மலை)* ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியில் உள்ள ஒரு புறநகர்ப் பகுதியாகும். இது சிட்னி நகரிலிருந்து 28 கிலோமீட்டர் மேற்காக பரந்த மேற்கு சிட்னி பிராந்தியத்தில் பரமட்டா நகர உள்ளாட்சி பகுதியில் அமைந்துள்ளது. பரமட்டா நகரை நோக்கி பார்க்கும் இந்த மலையிலிருந்து சிட்னி நகரின் தொடுவானத்தை பார்க்க இயலும்.

## வரலாறு
1804 ஆம் வருடத்தில் காஸில் ஹில் குற்றவாளிகள் கிளர்ச்சி இடம்பெற்ற இடங்களில் கான்ஸ்டிடியூசன் ஹில்லும் ஒன்றாகும். இந்த புறநகர்ப் பகுதி ஆரம்பத்தில் வென்ற்வேத்வில் புறநகர்ப் பகுதியின் ஒரு அங்கமாக இருந்தது. பின்னர் 19 ஜனவரி 2007 இலிருந்து இது ஒரு தனித்த புறநகர்ப் பகுதியாக நியூ சவுத் வேல்ஸின் புவியியல் பெயர்கள் வாரியத்தால் பிரகடனப்படுத்தப்பட்டது.

## புள்ளிவிவரங்கள்
2016 ஆம் ஆண்டில் இடம்பெற்ற மக்கள் தொகை கணக்கெடுப்பின்படி கான்ஸ்டிடியூசன் ஹில்லில் 3,966 குடியிருப்பாளர்கள் இருந்தனர். இவர்களில் 61.0% ஆனோர் ஆஸ்திரேலியாவில் பிறந்தவர்கள். மேலும் இந்தியா 3.9%, சீனா 3.8%, லெபனான் 3.2% ஆகியவை பொதுவான பிறந்த நாடுகளாகும். அதேவேளை இவர்களில் 55.1% பேர் மட்டுமே வீட்டில் ஆங்கிலம் பேசுகிறார்கள். வீட்டில் பேசப்படும் பிற மொழிகளாக அரபு 7.7%, கான்டோனீஸ் 3.4% மற்றும் மாண்டரின் 3.2% ஆகியவை உள்ளன. மதத்திற்கான மிகவும் பொதுவான பதில்களாக கத்தோலிக்க மதம் 27.8%, மதம் இல்லை 19.9% மற்றும் ஆங்கிலிகன் 11.1% என்பன குறிப்பிடப்பட்டிருந்தன. இந்த பகுதி வாழ் மக்களின் சராசரி வாராந்திர வீட்டு வருமானம் $1,443 ஆகும். இது தேசிய சராசரியான $1,486 ஐ விட சற்று குறைவாக உள்ளமை குறிப்பிடத்தக்கது.

## மேற்கோள்கள்

பகுப்பு:சிட்னியின் புறநகர்கள்
இப்ராகிம் சத்ரன்

**இப்ராகிம்** சத்ரன் (     ; பிறப்பு 12 டிசம்பர் 2001) ஒரு ஆப்கான் துடுப்பாட்ட வீரர் . இவர்  செப்டம்பர் 2019 இல் ஆப்கானிஸ்தான் துடுப்பாட்ட  அணிக்காக தனது தேர்வுத் துடுப்பாட்டப் போட்டியில் அறிமுகமானார்.  இவர் ஆப்கன் துடுப்பாட்ட  அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.

## உள்நாட்டு தொழில்
11 ஆகஸ்ட் 2017 அன்று நடந்த 2017 ஆம் ஆண்டிற்கான  காசி அமானுல்லா கான் பிராந்திய ஒருநாள் போட்டியில் மிஸ் ஐனக் பிராந்தியத்திற்காக இவர்  பட்டியல் அ துடுப்பாட்டப் போட்டியில் இவர்  அறிமுகமானார். இவர்  செப்டம்பர் 12, 2017 அன்று 2017 ஷ்பகீசா துடுப்பாட்ட  லீக்கில் மிஸ் ஐனக் நைட்ஸ் அணிக்காக இருபது 20 போட்டித் தொடரில் இவர் அறிமுகமானார்.

செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் நங்கர்ஹார் அணியில் இவர் இடம் பெற்றார்.

## சர்வதேச வாழ்க்கை
டிசம்பர் 2017 இல், இவர்  19 வயதுக்குட்பட்ட துடுப்பாட்ட  உலகக் கோப்பைக்கான ஆப்கானிஸ்தான் அணியில் இவர்  இடம் பெற்றார். இந்தத் தொடரில் 186 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த ஆப்கானிஸ்தான் வீரர்கள் வரிசையில்  முன்னணியில் இருந்தார்.

டிசம்பர் 2018 இல், 2018 ஏ.சி.சி வளர்ந்து வரும் ஆசிய அணிகள் கோப்பைக்கான ஆப்கானிஸ்தானின் 23 வயதுக்குட்பட்ட அணியில் இடம் பெற்றார்.

ஆகஸ்ட் 2019 இல், ஆப்கானிஸ்தானின் தேர்வுத் துடுப்பாட்டப் போட்டி அணியில் பங்களாதேஷுக்கு எதிரான ஒருநாள் போட்டியில் இவர்  இடம் பெற்றார் . செப்டம்பர் 5, 2019 அன்று பங்களாதேஷுக்கு எதிரான ஒருநாள் போட்டியில் ஆப்கானிஸ்தானுக்காக தேர்வுத் துடுப்பாட்டப்  போட்டியில் இவர்  அறிமுகமானார். அடுத்த மாதம், மேற்கிந்தியத் தீவுகளுக்கு எதிரான தொடர்களுக்காக ஆப்கானிஸ்தானின் அணியில் இவர் தேர்வானார். இவர்  11 நவம்பர் 2019 அன்று மேற்கிந்திய தீவுகளுக்கு எதிராக ஆப்கானிஸ்தானுக்காக தனது ஒருநாள் சர்வதேச போட்டிகளில் இவர் அறிமுகமானார். இவர்  பன்னாட்டு இருபது20 போட்டியிலும் ஆப்கானிஸ்தானுக்காகவும், மேற்கிந்திய தீவுகளுக்கு எதிராகவும், நவம்பர் 14, 2019 அன்று அறிமுகமானார்.

2019 ஆம் ஆண்டில் ஆப்கானித்தான் துடுப்பாட்ட அணி வங்காளதேசத்தில் சுற்றுப் பயணம் செய்து  விளையாடியது.செப்டமபர் 5, சட்டகோரத்தில் வங்காளதேசத் துடுப்பாட்ட அணிக்கு எதிரான தேர்வுத் துடுப்பாட்டத்தின் முதல் ஆட்டப் பகுதியில் இவர் 69 பந்துகளில் 21 ஓட்டங்கள் எடுத்து இஸ்லாம் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 208 பந்துகளில் இவர் 87 ஓட்டங்கள் எடுத்து நசீமசன் பந்துவீச்சில் ஆட்டமிழந்தார். இந்தப் போட்டியில் அப்கானித்தான் அணி 224 ஓட்டங்களில் வெற்றி பெற்றது.

2019 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது. அந்தப் போட்டியில் 9 பந்துகளில் 2 ஓட்டங்கள் எடுத்து  ஜோசப் பந்துவீச்சில் இவர் ஆட்டமிழந்தார். இந்தப் போட்டியில் மேற்கிந்தியத் தீவுகள் அணி 5 இலக்குகளில் வெற்றி பெற்றது.

## குறிப்புகள்

பகுப்பு:2001 பிறப்புகள்
பகுப்பு:வாழும் மக்கள்
வக்கார் சலாம்கெய்ல்

**வக்கார் சலாம்கெய்ல்** (பிறப்பு 2 அக்டோபர் 2001) ஒரு ஆப்கான் துடுப்பாட்ட வீரர் . இவர்  மார்ச் 2019 இல் ஆப்கானிஸ்தான் துடுப்பாட்ட அணிக்காக தனது தேர்வுத் துடுப்பாட்டப் போட்டியில்  இவர் அறிமுகமானார். இவர் ஆப்கன் துடுப்பாட்ட  அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். இ

## உள்நாட்டு மற்றும் டி 20 தொழில்
நவம்பர் 19, 2017 அன்று 2017–18 ஆண்டிற்கான அஹ்மத் ஷா அப்தாலி 4 நாள் போட்டியில் பேண்ட்-இ-அமீர் பிராந்தியத்திற்காக முதல் தரத் துடுப்பாட்டப் போட்டிகளில் இவர்  அறிமுகமானார், இரண்டாவது ஆட்டப் பகுதியில் 162 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார். மொத்தம் 55 இலக்குகளை அந்தத் தொடரில் இவர் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் இவர் முதலிடம் பெற்றார்.

செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் காந்தஹார் அணி சார்பாக இவர் விளையாடினார். 6 அக்டோபர் 2018 அன்று 2018–19 ஆப்கானிஸ்தான் பிரீமியர் லீக்கில் காந்தஹார் நைட்ஸ் அணிக்காக இருபது20 போட்டியில் இவர்  அறிமுகமானார். 2018–19 பங்களாதேஷ் பிரீமியர் லீக்கிற்கான வரைவு பட்டியலில் இடம் பெற்றதனைத் தொடர்ந்து, அக்டோபர் 2018 இல், இவர்  கொமிலா விக்டோரியன் அணியில் இடம் பெற்றார்.

ஜூலை 2019 இல், யூரோ டி 20 ஸ்லாம் துடுப்பாட்டப் போட்டியில்  போட்டியின் தொடக்க பதிப்பில் எடின்பர்க் ராக்ஸிற்காக விளையாட தேர்வு செய்யப்பட்டார். இருப்பினும், அடுத்த மாதம் அந்தப் போட்டி ரத்து செய்யப்பட்டது. செப்டம்பர் 2019 இல், 2019 மென்சி சூப்பர் லீக் போட்டிக்கான டிஷ்வானே ஸ்பார்டன்ஸ் அணியில் இவர்  இடம் பெற்றார்.

செப்டம்பர் 10, 2019 அன்று நடந்த 2019 காசி அமானுல்லா கான் பிராந்திய ஒருநாள் போட்டியில் பேண்ட்-இ-அமீர் பிராந்தியத்திற்காக இவர்  பட்டியல் அ துடுப்பாட்டப் போட்டிகளில் இவர் அறிமுகமானார்.

## சர்வதேச வாழ்க்கை
பிப்ரவரி 2019 இல், இந்தியாவில் அயர்லாந்துக்கு எதிரான ஒருநாள் போட்டியில் ஆப்கானிஸ்தானின் தேர்வுத் துடுப்பாட்ட அணியில் இவர்  இடம் பெற்றார். இவர்  மார்ச் 15, 2019 அன்று அயர்லாந்திற்கு எதிராக ஆப்கானிஸ்தானுக்காக தேர்வுத் துடுப்பாட்டப் போட்டியில் இவர் அறிமுகமானார். அயர்லாந்துத் துடுப்பாட்ட அணிக்கு எதிரான தேர்வுத் துடுப்பாட்டத்தின் முதல் ஆட்டப் பகுதியில் 14 ஓவர்கள் வீசி 35 ஓட்டங்கள் கொடுத்தார். இதில் நான்கு ஓவர்களை மெய்டனாக வீசி 2 இலக்குகளைக் கைப்பற்றினார்.17 ஓவர்கள் 66 ஓட்டங்களை விட்டுக் கொடுத்தார்.இதில் 2 ஓவர்களை மெய்டனாக வீசி 2 இலக்குகளைக் கைப்பற்றினார். இந்தப் போட்டியில் அப்கானித்தான் அணி 7 இலக்குகளில் வெற்றி பெற்றது.

2019 ஆம் ஆண்டில்  ஐசிசி துடுப்பாட்ட உலகக் கோப்பை போட்டித் தொடரில் இவர் விளையாடினார். சூன் 29, லீட்ஸ் துடுப்பாட்ட  மைதானத்தில்  பாக்கித்தான் துடுப்பாட்ட  அணிக்கு எதிரான பட்டியல் அ போட்டியில் இவர் விளையாடினார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் தான் சந்தித்த முதல் பந்தில் ஓட்டங்கள் எதுவும் எடுக்காமல் சகீன் ஷா அப்ரிதி பந்துவீச்சில் இவர் ஆட்டமிழந்தார். இந்தப் போட்டியில் பக்கித்தான்  துடுப்பாட்ட  அணி 3 இலக்குகளில்  வெற்றி பெற்றது.

## குறிப்புகள்

பகுப்பு:வாழும் மக்கள்
பகுப்பு:2001 பிறப்புகள்
முஜீப் உர் ரகுமான்

**முஜீப் உர் ஏ. ஆர். ரகுமான் சத்ரன்** (Mujeeb Ur Rahman Zadran (     ) (பிறப்பு 28 மார்ச் 2001) ஆப்கானிஸ்தான் துடுப்பாட்ட வீரர், இவர் ஆப்கானிஸ்தான் தேசிய துடுப்பாட்ட  அணிக்காக விளையாடுகிறார் . 21 ஆம் நூற்றாண்டில் பிறந்து ஆப்கானித்தான் அணி சார்பாக சர்வதேச துடுப்பாட்டப் போடியில் விளையாடிய முதல் வீரர் இவர் ஆவார். சர்வதேச அறிமுகமான இரண்டு மாதங்களுக்குப் பிறகு,இவரின் 16 வயது மற்றும் 325 நாட்களில், ஒருநாள் சர்வதேச போட்டியில் ஐந்து இலக்குகளை வீழ்த்தினார். இதன் மூலம் மிக இளம் வயதில் ஐந்து இலக்கினைக் கைப்பற்றிய சர்வதேச வீரர் எனும் சாதனை படைத்தார். 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் தேர்வாகிய துடுப்பாட்ட வீரர்களில் இவரும் ஒருவர். இவர் ஆப்கன் துடுப்பாட்ட  அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். இவரது மாமா நூர் அலி சத்ரானும் ஆப்கானிஸ்தான் சர்வதேச துடுப்பாட்ட அணியின் வீரராக இருந்தவர் ஆவார்.

## உள்நாட்டு மற்றும் டி 20 உரிமையாளர் வாழ்க்கை
ஆகஸ்ட் 10, 2017 அன்று நடைபெற்ற 2017 ஆம் ஆண்டிற்கான காசி அமானுல்லா கான் பிராந்திய ஒருநாள் போட்டியில் ஸ்பீன் கர் பிராந்தியத்திற்காக இவர்  பட்டியல் அ துடுப்பாட்டப் போட்டிகளில் இவர் அறிமுகமானார். இவர்  செப்டம்பர் 11, 2017 அன்று 2017 ஷ்பகீசா துடுப்பாட்ட  லீக்கில் பூஸ்ட் டிஃபெண்டர் அணி சார்பாக இவர் இருபது20 அறிமுகமானார். நவம்பர் 2017 இல், இவர்  2017–18 பங்களாதேஷ் பிரீமியர் லீக் போட்டித் தொடரில் இவர் கொமிலா விக்டோரியன் அணி சார்பாக விளையாடுவதற்கு ஒப்பந்தமானார்

ஜனவரி 2018  ஆம் ஆண்டில் இவரை 2018 ஐபிஎல் ஏலத்தில் கிங்ஸ் லெவன் பஞ்சாப் வாங்கியது. 8 ஏப்ரல் 2018 அன்று இவர் தனது முதல் போட்டியில் விளையாடினார். அப்போது இவருக்கு வயது  17 ஆண்டுகள்  மற்றும் 11 நாட்கள் ஆகும். இதன்மூலம் இந்தியன் பிரீமியர் லீக்கில் விளையாடிய இளைய துடுப்பாட்ட வீரர் சஎனும் பெருமை பெற்றார்.

பிப்ரவரி 2019 இல், இங்கிலாந்தில் நடைபெறும் 2019 ஆம் ஆண்டிற்கான இருபது 20 பிளாஸ்ட் துடுப்பாட்ட போட்டியில் விளையாட மிடில்செக்ஸ் கவுண்டி துடுப்பாட்ட சங்கத்துடன் ஒப்பந்தமானார்.

## சர்வதேச வாழ்க்கை
ஏப்ரல் 2019 இல், 2019 துடுப்பாட்ட உலகக் கோப்பைக்கான ஆப்கானிஸ்தான் அணியில் இவர்  இடம் பெற்றார். உலகக் கோப்பையில் சிறப்பான ஆட்டத்தினை வெளிபடுத்தியதனைத் தொடர்ந்து, சர்வதேச துடுப்பாட்ட கவுன்சில் (ஐ.சி.சி) முஜீப்பை அணியின் உயரும் நட்சத்திரமாக அறிவித்தது.

2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் தேர்வாகிய துடுப்பாட்ட வீரர்களில் இவரும் ஒருவர். இவர்  14 ஜூன் 2018 அன்று இந்தியாவுக்கு எதிராக ஆப்கானிஸ்தான் சர்பாக இவர் அறிமுகமானார்.  21 ஆம் நூற்றாண்டில் பிறந்து ஆப்கானித்தான் அணி சார்பாக சர்வதேச துடுப்பாட்டப் போடியில் விளையாடிய முதல் வீரர் இவர் ஆவார்.

### 2019 துடுப்பாட்ட  உலகக் கோப்பை
ஏப்ரல் 2019 இல், 2019 துடுப்பாட்ட உலகக் கோப்பைக்கான ஆப்கானிஸ்தான் அணியில் இவர்  இடம் பெற்றார். உலகக் கோப்பையைத் தொடர்ந்து, சர்வதேச துடுப்பாட்ட கவுன்சில் (ஐ.சி.சி) முஜீப்பை அணியின் உயரும் நட்சத்திரமாக அறிவித்தது.

## குறிப்புகள்

பகுப்பு:மிடில்செக்ஸ் துடுப்பாட்டக்காரர்கள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2001 பிறப்புகள்
வஃபாதர் மொமன்ட்

**வஃபாதர் மொமண்ட்**, (Wafadar Momand பிறப்பு: பிப்ரவரி 1, 2000) ஒரு ஆப்கான் துடுப்பாட்ட வீரர் . 2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் தேர்வாகிய துடுப்பாட்ட வீரர்களில் இவரும் ஒருவர். இவர் ஆப்கன் துடுப்பாட்ட  அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.

2017 ஆம் ஆண்டில் நடைபெற்ற காஜி அமானுல்லா கான் பிராந்தியப் போட்டிகளில் முதல் தரத் துடுப்பாட்டப் போட்டிகளில் இவர் அரிமுகமானார். இவர்  செப்டம்பர் 15, 2017 அன்று நடைபெற்ற  2017 ஆம் ஆண்டிற்கான  ஷ்பகீசா துடுப்பாட்ட  லீக்கில் பேண்ட்-இ-அமீர் டிராகன்களுக்காக இருபது20 போட்டித் தொடரில் இவர்  அறிமுகமானார்.

## சர்வதேச வாழ்க்கை
டிசம்பர் 2017 இல், இவர்  19 வயதுக்குட்பட்ட துடுப்பாட்ட  உலகக் கோப்பைக்கான ஆப்கானிஸ்தான் அணியில் இடம் பெற்றார்.

2018 ஜூன் மாதம் இந்தியத் துடுப்பாட்ட அணிக்கு எதிரான ஆப்கானிஸ்தானின் முதல் தேர்வுத் துடுப்பாட்டப் போட்டியில் தேர்வாகிய துடுப்பாட்ட வீரர்களில் இவரும் ஒருவர். இவர்  14 ஜூன் 2018 அன்று இந்தியாவுக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். போட்டியின் போது, இவர்  ரஷீத் கானுடன் இணைந்து பந்துவீச்சில்  100 ஓட்டங்களை விட்டுக் கொடுத்தார். இதன்மூலம் ஆப்கானித்தான் அணி சார்பாக 100 ஒட்டங்கள் விட்டுக் கொடுத்த இளம் வயது இணை எனும் மோசமான சாதனை படைத்தனர். இந்தப் போட்டியின் முதல் ஆட்டப் பகுதியில்  21 ஓவர்கள் வீசி 100 ஓட்டங்களை விட்டுக் கொடுத்தார். இதில் இரு ஓவர்களை வீசி 2 இலக்குகளைக் கைப்பற்றினார். இவர் 2 பந்துகளில் 6 ஓட்டங்கள் எடுத்து இறுதிவரை ஆட்டமிழக்காமல் இருந்தார். இரண்டாவது ஆட்டப் பகுதியில் 7 பந்துகளில் இவர்  ஓட்டங்கள் எதுவும் எடுக்காமல் அஸ்வின் பந்துவீச்சில் ஆட்டமிழந்தார். இந்தப் போட்டியில் இந்திய அணி  ஆட்டப் பகுதி மற்றும் 262 ஓட்டங்களில் வெற்றி பெற்றது.

ஜூலை 2018 இல், இவர்  அயர்லாந்திற்கு எதிரான தொடருக்கான ஆப்கானிஸ்தானின் ஒருநாள் பன்னாட்டுத் துடுப்பாட்ட  அணியில் இவர் இடம் பெற்றார். ஆனால் இந்தத் தொடரில் விளையாடும் அணியில் இவருக்கு இடம் கிடைக்கவில்லை. செப்டம்பர் 2018 இல், 2018 ஆசிய கோப்பைக்கான ஆப்கானிஸ்தானின் ஒருநாள் அணியில் இவர்  இடம் பெற்றார். இருப்பினும் ஒரு பயிற்சியில் விளையாடும் போது காயம் ஏற்பட்டதால் இவர்  போட்டியில் இருந்து நீக்கப்பட்டார்.

டிசம்பர் 2018 இல், 2018 ஏ.சி.சி வளர்ந்து வரும் ஆசிய  அணிகள் கோப்பைக்கான ஆப்கானிஸ்தானின் 23 வயதுக்குட்பட்ட அணியில் இவர் இடம் பெற்றார். பிப்ரவரி 2019 இல், இந்தியாவில் நடைபெற்ற அயர்லாந்துத் துடுப்பாட்ட அணிக்கு எதிரானதேர்வுத் துடுப்பாட்டத் தொடரில் இவர் இடம்பெற்றார். நவம்பர் 2019 இல், பங்களாதேஷில் நடைபெற்ற 2019 ஏ.சி.சி வளர்ந்து வரும் ஆசிய அணிகள் கோப்பைக்கான ஆப்கானிஸ்தான் அணியில் இவர்  இடம் பெற்றார்.

## குறிப்புகள்

பகுப்பு:வாழும் மக்கள்
பகுப்பு:2000 பிறப்புகள்
கயஸ் அகமது

**கயஸ் அகமது** (Qais Ahmad     ; பிறப்பு 15 ஆகஸ்ட் 2000) ஒரு ஆப்கான் துடுப்பாட்ட வீரர் . இவர் ஆப்கன் துடுப்பாட்ட  அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.

## உள்ளூர் போட்டிகள்
இவர்  செப்டம்பர் 21, 2017 அன்று 2017 ஷ்பகீசா துடுப்பாட்ட  லீக்கில் காபூல் ஈகிள் துடுப்பாட்ட அணிக்காக இவர் இருபது20 போட்டியில் இவர் அறிமுகமானார்.

1 மார்ச் 2018 அன்று 2018 அஹ்மத் ஷா அப்தாலி 4 நாள் போட்டியில் ஸ்பீன் கர் பிராந்திய துடுப்பாட்ட அணிக்காக இவர் முதல் தரத் துடுப்பாட்டப் போட்டியில் இவர்அறிமுகமானார். அந்த்ப் போட்டியில் பத்து இலக்குகளைக் கைப்பற்றினார். மேலும் இவர் ஆட்ட நாயகனாக தேர்வு செய்யப்பட்டார்.  இந்தப் போட்டித் தொடரில் எட்டு போட்டிகளில் விளையாடி 41 இலக்குகளைக் கைப்பறினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பெற்றார்.

10 ஜூலை 2018 அன்று நடைபெற்ற 2018 காசி அமானுல்லா கான் பிராந்திய ஒருநாள் போட்டியில் ஸ்பீன் கர் பிராந்தியத்திற்காக தனது பட்டியல் அ துடுப்பாட்டப் போட்டிகளில் இவர் அறிமுகமானார்.

## இருபது20
2018 ஆம் ஆண்டின் கரீபியன் லீக் துடுப்பாட்டத் தொடரில் விளையாடுவதற்கு இவர் தேர்வானார்.செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் பால்க் அணியில் இடம் பெற்றார். போட்டியின் இறுதிப் போட்டியில், இவர்  ஐந்து இலக்குகளை வீழ்த்தினார் மேலும் ஆட்ட நாயகனாக தேர்வு செய்யப்பட்டார். அந்தப் போட்டியில்  பால்க் லெஜண்ட்ஸ் நான்கு இலக்குகளால் வெற்றி பெற்றது. ஒன்பது போட்டிகளில் 15 இலக்குகளைக் கைப்பற்றினார்.இதன்மூலம் அதிக இலக்குகளைக் கைப்பற்றிய வீரகள் வரிசையில் முதல் இடம் பெற்றார் 

2018–19 பங்களாதேஷ் பிரீமியர் லீக்கிற்கான வரைவுப் பட்டியலில் இடம் பெற்றதினைத் தொடர்ந்து, அக்டோபர் 2018 இல், ராஜ்ஷாஹி கிங்ஸ் அணியில் இடம் பெற்றார். பிப்ரவரி 2019 ஆம் ஆண்டில் நடைபெற்ற பிக் பாஷ் தொடரில் இவர் ஹோபார்ட் ஹரிகேன்ஸ் துடுப்பாட்ட அணிக்காக இவர் விளையாடினார். தைமல் மில்ஸ் காயம் காரணமாக வெளியேறியதனால் இவர் மாற்று வீரராகத் தேர்வானார்.

ஜூலை 2019 இல், யூரோ டி 20 ஸ்லாம் துடுப்பாட்ட  போட்டியின் தொடக்க பதிப்பில் கிளாஸ்கோ ஜயண்ட்ஸ் அணிக்காக விளையாட தேர்வு செய்யப்பட்டார். இருப்பினும் ஆகச்ட் மாதம் போட்டி ரத்து செய்யப்பட்டது.

## சர்வதேச வாழ்க்கை
டிசம்பர் 2017 இல், இவர்  19 வயதுக்குட்பட்ட துடுப்பாட்ட  உலகக் கோப்பைக்கான ஆப்கானிஸ்தான் அணியில் இடம் பெற்றார். இந்தப் போட்டித் தொடரில் 14 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பெற்றார். போட்டிகளில் சிறப்பான ஆட்டத் திறனை வெளிப்படுத்தியதனைத் தொடர்ந்து சர்வதேச துடுப்பாட்ட கவுன்சில் (ஐ.சி.சி) அஹ்மத்தை அணியின் வளரும்  நட்சத்திரமாக அறிவித்தது. டிசம்பர் 2018 இல், 2018 ஏ.சி.சி வளர்ந்து வரும் ஆசிய அணிகள் கோப்பைக்கான ஆப்கானிஸ்தானின் 23 வயதுக்குட்பட்ட அணியில் இடம் பெற்றார்.

## குறிப்புகள்

பகுப்பு:வாழும் மக்கள்
பகுப்பு:2000 பிறப்புகள்
ஏட்டா

**ஏட்டா** (Etah) என்பது இந்தியாவின் உத்தரப்பிரதேச மாநிலத்தின் ஏட்டா மாவட்டத்தின் தலைமையகமாகும். புது தில்லியில் இருந்து இந்த நகரிற்கான ஓட்டுநர் தூரம் 210 கி.மீ ஆகும். மேலும் பொது போக்குவரத்து மூலம் அங்கு செல்ல சுமார் 6 மணி நேரம் ஆகும். ஆக்ராவில் இருந்து 82 கிலோமீற்றர் தொலைவில் அமைந்துள்ளது. ஆக்ராவில் இருந்து சாலை வழியாக இரண்டு மணி நேரத்தில் பயணிக்கலாம். ஏட்டா மாவட்டம் அலிகார் பிரிவின் ஒரு பகுதியாகும்.

## புவியியல்
ஏட்டா 27.63 ° N 78.67 ° E என்ற புவியியல் அமைவிடத்தில் சராசரியாக 170 மீட்டர் (557 அடி) உயரத்தில் அமைந்துள்ளது. காஜிப்பூர் பஹோர் கிராமத்தின் பின்னால் ஈசன் நதி பாய்கிறது. இந்த நதி இப்போது மிகவும் மாசுபட்டு கிட்டத்தட்ட வறண்டு காணப்படுகின்றது.

## விவசாயம்
ஏட்டா மாவட்டத்து சார்ந்த மக்களின் முதன்மை தொழில் விவசாயம். இந்த பகுதி கங்கை மற்றும் யமுனா ஆறுகளுக்கு இடையே அமைந்துள்ளது. இந்தப் பகுதி வளமான வண்டல் மண்ணைக் கொண்டுள்ளது. விவசாயிகள் ஒரு வருடத்தில் மூன்று பயிர்களை அறுவடை செய்கிறார்கள். நீர்ப்பாசனத்திற்கான நீர் ஆண்டு முழுவதும் கிடைக்கிறது. அரிசி, கோதுமை, பார்லி, சோளம், கம்பு , மக்காச்சோளம் என்பன முக்கிய விவசாயப் பொருட்களாகும். இப்பகுதி மண் புகையிலை சாகுபடிக்கு ஏற்றது.

## புள்ளிவிபரங்கள்
2011 ஆம் ஆண்டின் மக்கட் தொகை கணக்கெடுப்பின் தற்காலிக தரவுகளின்படி ஏட்டா நகர்ப்புற ஒருங்கிணைப்பு 131,023 மக்கட் தொகையை கொண்டிருந்தது. அவர்களில் ஆண்கள் 69,446 ஆகவும், பெண்கள் 61,577 ஆகவும் உள்ளனர். மக்களின் எழுத்திறிவு விகிதம் 85.62% வீதமாக இருந்தது.

2001 ஆம் ஆண்டின் சனத்தொகை கணக்கெடுப்பின்படி ஏட்டா நகரின் மக்கட் தொகை 107,098 ஆகும். ஆண்கள் 53% ஆகவும் மற்றும் பெண்கள் 47% ஆகவும் இருந்தனர். மக்களின் சராசரி கல்வியறிவு விகிதம் 68% ஆக இருந்தது. இது தேசிய சராசரியான 59.5% ஐ விட அதிகமாகும்.  ஆண்களின் கல்வியறிவு 73% வீதமாகவும்,   பெண்களின் கல்வியறிவு 63% வீதமாகவும் இருந்தது. மேலும் ஏட்டாவின் சனத்தொகையில் 14% வீதம் 6 வயதுக்குட்பட்டவர்களாக இருந்தனர்.

## முன்னேற்றங்கள்
முதல் ஜனாதிபதி ராஜேந்திர பிரசாத் தொடருந்து பாதையை திறந்தார். இங்கே ஈ.டி.ஏ.எச் முதல் டண்ட்லா வரை ஒரே ஒரு சிறிய தொடருந்து பாதை மட்டுமே உள்ளது.

புது தில்லி, ஆக்ரா மற்றும் அலிகார் ஆகிய நாடுகளுக்கு நேரடி தொடருந்துகளுக்காக   ரயில்வே அமைச்சகம் ஒப்புதல் அளித்துள்ளது.

1320 மெகாவாட் வெப்ப மின் திட்டம் முன்மொழியப்பட்டுள்ளது. ஏட்டாவில் இருந்து சுமார் 15 கி.மீ தொலைவில் உள்ள சுற்றுச்சூழல் அமைச்சகம் இந்த திட்டத்தை அனுமதித்துள்ளது. நிலம் கையகப்படுத்தும் பணிகள் முடிந்துவிட்டன. அதன் கட்டுமானம் 2015 இல் தொடங்க இருந்தது.  தற்போது ஏட்டா வளர்ந்து வரும் நகரமாகும். பல அரசுத் திட்டங்கள் செயற்படுத்தப்பட்டுள்ளன.

## உணவுகள்
ஏட்டா நகரின் உணவு முறைகள் இந்தியாவின் உத்தரபிரதேச மாநிலத்தில் தயாரிக்கப்படும் உணவுகளை கொண்டுள்ளது. ஆக்ராவின் முகலாய உணவு முறைகளையும் உள்ளடக்கியுள்ளது.மேலும் சைவ மற்றும் அசைவ உணவுகளை உள்ளடக்கியது.  தம் பிரியாணி, கபாப் மற்றும் கோர்மாக்கள் இந்த பிராந்தியத்தில் தயாரிக்கப்படும் உணவுகளில் சிலவாகும்.

## சான்றுகள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்

பகுப்பு:ஏட்டா மாவட்டம்
கைசிக ஏகாதசி

**கைசிக ஏகாதசி**, கைசிகம் என்பது ஒருவகைப் பண் ஆகும்.வராக அவதாரத்தின்போது பூமாதேவிக்கு வராகப் பெருமாள் (திருமால்) இதை அருளியதாக வராக புராணம் கூறுகிறது. வைகுண்ட ஏகாதசி முன்னர் வரும், கார்த்திகை மாத வளர்பிறை  ஏகாதசி அன்று  பாணர் குலதிலகம் நம்பாடுவார் **கைசிகப் பண்** இசையில் பாடியதால் இந்த ஏகாதசியை  கைசிக ஏகாதசி என்றும் அழைப்பர்,. திருநெல்வேலி மாவட்டம் நாங்குநேரி அருகேயுள்ள திருக்குறுங்குடி திருக்குறுங்குடிக் கோயிலில் குடிகொண்டுள்ள   நம்பிப்பெருமாள் மீது பக்திகொண்ட பாணர் குலத்தைச் சேர்ந்த  நம்பாடுவார் என்ற பக்தரின் இறைப்பற்றைக் கூறுவதுதான் கைசிக ஏகாதசி புராணம். இந்தக் கைசிக புராண நாடகத்தை  500 ஆண்டுகளுக்கு முன்பே சங்கரக்கம்பர், நாராயணன், குறுங்குடி காந்தம்மாள் போன்றோர் நாடக வடிவில் இயற்றி நடித்து வந்தனர். 

## தொன்ம வரலாறு
பாணர் குலத்தின் திருமால் பக்தர் நம்பாடுவார் என்பவர் திருக்குறுங்குடி திருத்தலத்தில் திருக்குறுங்குடிக் கோயிலில் குடிகொண்டுள்ள நம்பிப்பெருமாளை வழிபட கார்த்திகை மாதம், வளர்பிறை ஏகாதசி அன்று கைசிகப் பண் இசைத்துக் கொண்டு கிளம்பினார்.  வழியில் ஒரு பிரம்ம ராட்சசன் "எனக்கு இன்று நீ உணவாக வேண்டும்" என்று பிடித்துக்கொண்டான்.  நம்பாடுவார், “ என் உடல் உனக்கு உணவாகும் என்றால் அதைவிட வேறு என்ன மகிழ்ச்சி எனக்கு இருக்க முடியும்?"  ஆனால் நான் போய்ப் பெருமாளைப் பாடிவிட்டு வந்து விடுகிறேன். அதன்பின் என்னை உணவாகக் கொள்ளலாம்”.என்றார்.

பிரம்ம ராட்சசன் மறுத்துக் கூறினான், “ நீ மனிதன். மனிதர்கள் பெரும்பாலும் சொன்ன சொல்லை மறந்துவிடுவார்கள். உன்னை எப்படி நம்புவது? “ என்று அப்போது நம்பாடுவார், தான் திரும்பி வராவிட்டால் அடையப்போகும் நரகங்களைச் சொல்லி்ப், பயங்கரமான சத்தியங்களைச் செய்ததால் அதனை நம்பி. பிரம்ம ராட்சசன் பாணர் நம்பாடுவாரை விட்டு விட்டான்.

நம்பாடுவார் மகிழ்ச்சியோடு பெருமாள் சந்நிதிக்குச் சென்று மிக மிக உருக்கமாக ஒரு கைசிகப்பண்ணைப் பாடினார்.. அவ்வாறு பாடிவிட்டு திரும்ப வரும்போது பிரம்ம ராட்சசனுக்கு அதுவரை இருந்த பசி மறைந்து விட்டது.. எனவே நம்பாடுவாரை உண்ண மறுத்தான். மேலும், தன்னைச் சாப விமோசனம் செய்ய வேண்டினான். நம்பாடுவார் தான் பாடிய கைசிகப் பண்ணின் புண்ணிய பலத்தைத் தந்து பிரம்ம ராட்சனனின் சாபத்தை நீக்கினார். 

இந்தக் கதை வராகப் புராணத்தில் உள்ளது. திருக்குறுங்குடியில் இது இப்போதும் நாடகமாக நிகழ்த்தப் பெறுகிறது. மற்ற திவ்யதேசங்களில் பெருமாள் கோயிலில் கைசிக புராணம்  படிக்கப்படுகிறது

## இதனையும் காண்க
* நம்பாடுவார்
* கைசிக புராண நாடகம்
* கைசிகப் புராண உரை
## மேற்கோள்கள்


## வெளி இணைப்புகள்
*  கைசிக ஏகாதசியின் பெருமை  - காணொளி - பகுதி 1
* கைசிக ஏகாதசியின் பெருமை  - காணொளி - பகுதி 2- காணொளி

பகுப்பு:இந்து சமய விழாக்கள்
பகுப்பு:வைணவ விழாக்கள்
பகுப்பு:வைணவ சமயம்
சமீர் கான்

**ஜமீர் கான்** (பிறப்பு 16 மார்ச் 1992) ஒரு ஆப்கான் துடுப்பாட்ட வீரர் . கான் ஒரு இடது கை மட்டையாளர், மற்றும்  மெதுவான இடது கை மரபுவழா சுழற் பந்து வீச்சாளர் ஆவார். இவர் ஆப்கன் துடுப்பாட்ட  அணிக்காக மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். இவர் தற்போது தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம்  ஆகிய சர்வதேச போட்டிகளில் விலையாடவில்லை.

2017 ஆம் ஆண்டில் ஆப்கானித்தான் துடுப்பாட்ட அணி சிம்பாப்வேயில்  சுற்றுப்பயணம் செய்டு விளையாடியது.29 ஜனவரி அன்று ஜிம்பாப்வே அ துடுப்பாட்ட அணிக்கு எதிராக ஆப்கானித்தான் அ அணிக்காக பட்டிலயல் அ துடுப்பாட்டப் போட்டியில் இவர்  அறிமுகப்படுத்தினார். 1 நவம்பர் 2017 அன்று  நடைபெற்ற 2017–18 ஆண்டிற்கான  அஹ்மத் ஷா அப்தாலி 4 நாள் போட்டியில் ஸ்பீன் கர் பிராந்தியத்திற்காக முதல் தரத் துடுப்பாட்டப் போட்டிகளில் இவர் அறிமுகமானார்.

செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் இவர் காபூல் அணியில் இடம் பெற்றார்.

## துடுப்பாட்ட வாழ்க்கை

### முதல் தரத் துடுப்பாட்டம்
2017 ஆம் ஆண்டில் நடைபெற்ற அலோக்சே அகமது ஷா அப்தலி நான்கு நாள் கொண்ட போட்டியில் இவர் விளையாடினார். நவம்பர் 1, காபூல் துடுப்பாட்ட அரங்கில் நடைபெற்ற பூஸ்ட் பிரிவு துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் இவர் அறிமுகமனார். இந்தப் போட்டியின் முதல் ஆட்டப் பகுதியில் 32 பந்துகளில் 18 ஓட்டங்கள் எடுத்து அப்த்ல் பகி பந்துவீச்சில் ஆட்டமிழந்தார். இதில் இரண்டு நான்குகளும் அடங்கும்.பின் பந்துவீச்சில் 12 ஓவர்கள் வீசி 44 ஓட்டங்களை விட்டுக் கொடுத்தார். இதில் நான்கு ஓவர்களை மெய்டனாக வீசி 4 இலக்குகளைக் கைப்பற்றினார்.இரண்டாவது ஆட்டப் பகுதியில் 7 பந்துகளில் ஓர் ஓட்டங்களை எடுத்து அசனுல்ல பந்துவீச்சில் இவர் ஆட்டமிழந்தார். 23 ஓவர்கள் வீசி 61 ஓட்டங்களை விட்டுக் கொடுத்தார். இதில் நான்கு ஓவர்களை மெய்டனாக வீசி ஓர் இலக்கினைக் கைப்பற்றினார். இந்தப் போட்டியில் இசுப்பீட் கர் அனி 182 ஓட்டங்களில் வெற்றி பெற்றது. 2018 ஆம் ஆண்டில் நடைபெற்ற அலோக்சே அகமது ஷா அப்தலி நான்கு நாள் கொண்ட போட்டியில் இவர் விளையாடினார். ஏப்ரல் 1, அமனுல்லா துடுப்பாட்ட அரங்கில் நடைபெற்ற காபூல் துடுப்பாட்ட அணிக்கு எதிரான முதல் தரத் துடுப்பாட்டப்  போட்டியின் முதல் ஆட்டப் பகுதியில் 70 பந்துகளில் 31 ஓட்டங்கள் எடுத்து சாம் சராம் பந்துவீச்சில் ஆட்டமிழந்தார். இதில் ஐந்து நான்குகளும் அடங்கும்.பின் பந்துவீச்சில் 8 ஓவர்கள் வீசி 21 ஓட்டங்களை விட்டுக் கொடுத்தார். இதில் ஓர் ஓவரை  மெய்டனாக வீசி ஓர் இலக்கினைக் கைப்பற்றினார்.இரண்டாவது ஆட்டப் பகுதியில்  1 ஓவர்கள் வீசி 8ஓட்டங்களை விட்டுக் கொடுத்தார். இந்தப் போட்டியில் இசுப்பீட் கர் அனி 157 ஓட்டங்களில் வெற்றி பெற்றது.

## குறிப்புகள்


பகுப்பு:வாழும் மக்கள்
பகுப்பு:1992 பிறப்புகள்
சராபுதீன் அஸ்ரப்

**ஷராபுதீன் அஷ்ரப்** (பிறப்பு 10 ஜனவரி 1995) ஒரு ஆப்கான் துடுப்பாட்ட அணியின் வீரர் . இவர்  ஜூலை 2014 இல் ஆப்கானிஸ்தான் துடுப்பாட்ட அணிக்காக சர்வதேச அளவில் அறிமுகமானார்.இவர் ஆப்கன் துடுப்பாட்ட  அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.

## உள்ளூர் போட்டிகள்
ஜூலை 2018 இல் நடைபெற்ற  2018 ஆம் ஆண்டிற்கான  காசி அமானுல்லா கான் பிராந்திய ஒருநாள் போட்டித் தொடரில் ஐந்து போட்டிகளில் பன்னிரண்டு இலக்குகளைக் கைப்பற்றி அதிக இலக்குகளைக் கைப்பற்றிய  அமோ ஷார்க்ஸ் பந்துவீச்சாளர்கள் வரிசையில் முன்னணி இருந்தார். இவர் சகலத் துறையராக செயல்பட்டதற்காக தொடர் நாயகன் விருதினையும் வென்றார்.

செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் இவர்  பக்தியா அணியில் இடம் பெற்றார். 2019 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது. நவம்பர் 11, லக்னோ துடுப்பாட்ட அரங்கில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான பட்டியல் அ துடுப்பாட்ட போட்டியில் இவருக்கு மட்டயாட வாய்ப்பு கிடைக்கவில்லை. பந்துவீச்சில் 10 ஓவர்கள் வீசி 57 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். இந்தப் போட்டியில் மேற்கிந்தியத் தீவுகள் துடுப்பாட்ட அணி 5 இலக்குகளில் வென்றது. 2014 ஆம் ஆண்டில் அதிகாரப்பூர்வமற்ற தேர்வுத் துடுப்பாட்டப் போட்டித் தொடரில் விளையாடுவதற்காக ஆப்கானித்தான் அணி சிம்பாப்வேயில் சுற்றுப் பயணம் செய்து விளையாடியது. நவம்பர் 1, காபூல் துடுப்பாட்ட அரங்கில் நடைபெற்ற சிம்பாப்வே  துடுப்பாட்ட அணிக்கு எதிரான முதல் தரத் துடுப்பாட்டப்  போட்டியின் முதல் ஆட்டப் பகுதியில் 24 பந்துகளில் 16 ஓட்டங்கள் எடுத்து மத்சிவா ஆட்டமிழந்தார். இதில் 3 நான்குகளும் அடங்கும்.பின் பந்துவீச்சில் 10 ஓவர்கள் வீசி 33 ஓட்டங்களை விட்டுக் கொடுத்தார். இதில் 1 ஓவர்களை மெய்டனாக வீசி 5 இலக்குகளைக் கைப்பற்றினார்.இந்தப் போட்டியில் சிம்பாப்வே துடுப்பாட்ட அணி 8 இலக்குகளில் வெற்றி பெற்றது.

## சர்வதேச வாழ்க்கை
ஜூலை 2014 இல் சிம்பாப்வெ துடுப்பாட்ட அணிக்கு எதிராக ஆப்கானிஸ்தானுக்காக தனது ஒருநாள் சர்வதேச துடுப்பாட்டப் போட்டிகளில் இவர் அறிமுகமானார். 2019 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது. நவம்பர் 11, லக்னோ துடுப்பாட்ட அரங்கில் நடைபெற்ற மேற்கிந்த்யத் தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவருக்கு மட்டயாட வாய்ப்பு கிடைக்கவில்லை. பந்துவீச்சில் 10 ஓவர்கள் வீசி 57 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். இந்தப் போட்டியில் மேஎற்கிந்தியத் தீவுஅள் துடுப்பாட்ட அணி 5 இலக்குகளில் வென்றது. இவர்  ஜூலை 9, 2015 அன்று நடைபெற்ற 2015 ஐ.சி.சி உலக இருபது -20 தகுதிப் போட்டியில் நெதர்லாந்துக்கு எதிராக பன்னாட்டு இருபது போட்டியில் இவர் அறிமுகமானார். பிப்ரவரி 2019 இல், இந்தியாவில் அயர்லாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டித் தொடரில் ஆப்கானிஸ்தானின்  அணியில் இவர்  இடம் பெற்றார், ஆனால் இவர்  விளையாடவில்லை.

## குறிப்புகள்

பகுப்பு:வாழும் மக்கள்
பகுப்பு:1995 பிறப்புகள்
முசரப் உசைன்

**கோண்தகர் முசரப் உசைன் (**Khondaker Mosharraf Hossain) ஒரு வங்காளதேசத்தைச் சேர்ந்த ஒரு துடுப்பாட்ட வீரர் ஆவார். இவர்  நவம்பர் 20, 1981 இல் டாக்காவில் பிறந்தார், இடது கை மட்டையாளர் மற்றும் மெதுவான இடது கை மரபுவழா பந்து வீச்சாளர் ஆவார். இவர்  சில சமயங்களில் ரூபல் என்ற புனைப்பெயரால் அறியப்படுகிறார். 2001/02 இல் அறிமுகமான இவர்  2006/07 சீசனின் இறுதி வரை டாக்கா பிரிவுக்காகவும் 2004/05 இல் பாரிசல் பிரிவுக்கு ஒரு பருவ துடுப்பாட்டப் போட்டிகளிலும் இவர்  தோன்றினார். இவர்  2005/06 மற்றும் 2006/07 ஆகிய ஆண்டுகளில் பங்களாதேஷ் அ துடுப்பாட்ட  அணியினை பிரதிநிதித்துவப்படுத்தினார். இவர் வங்காளதேசத் துடுப்பாட்ட  அணிக்காக  ஒருநாள் பன்னாட்டுத் துடுப்பாட்டம் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். இவர் வங்காளதேச துடுப்பாட்ட அணி தவிர வங்காளதேச அ அணி, பரிசல் பிரிவுத் துடுப்பாட்ட அணி, வஙாளதேச கிழக்குத் துடுப்பாட்ட அணி, தாக்கா பிரிவுத் துடுப்பாட்ட அணி, தாக்கா கிளாடியேட்டர்ஸ் மற்றும் தாக்கா வாரியர்ஸ் துடுப்பட்ட அ னி ஆகிய அணிகளுக்காக இவர் விளையாடி வருகிறார்.இவர் தற்போதுவரை எந்தத் தேர்வுத் துடுப்பாட்டப் போட்டியிலும் விளையாடவில்லை.

இவர் சிட்டகொங் துடுப்பாட்ட அணிக்கு எதிராக தனது முதல் முதல் தரத் துடுப்பாட்ட ஐந்து இலக்குகளைக் கைப்பற்றினார். அந்தப் போட்டியில் மொத்தமாக 105 ஓட்டங்களை விட்டுக் கொடுத்து 9 இலக்குகளைக் கைப்பற்றினார். மேலும் இதுவரை மூன்று ஐம்பது ஓட்டங்களை எடுத்துள்ளார். இதில் சிட்டகாங் துடுப்பாட்ட அணிக்கு எதிராக 85 ஓட்டங்கள் எடுத்ததே இவரின் சிறந்த மட்டையாட்டம் ஆகும்.

1 அக்டோபர் 2016 அன்று, ஆப்கானிஸ்தானுக்கு எதிராக இவர்  சுமார் ஒன்பது ஆண்டுகளுக்குப் பிறகு தனது முதல் ஒருநாள் போட்டியில் விளையாடினார், இது வங்காளதேசத் துடுப்பாட்ட அணியில் ஒரு சாதனையாகக் கருதப்படுகிறது.

2018–19 பங்களாதேஷ் பிரீமியர் லீக்கிற்கான வரைவுப் பட்டியலில் இடம் பெற்றதனைத்  தொடர்ந்து, அக்டோபர் 2018 இல், இவர்  கொமிலா விக்டோரியன் அணியில் இவர் இடம் பெற்றார். மார்ச் 2019 ஆம் ஆண்டில் இவருக்கு மூளைக் கட்டி இருப்பது கண்டறியப்பட்டது.

## துடுப்பாட்டப் போட்டிகள்
2018 ஆம் ஆண்டில் வங்காளதேச துடுப்பாட்ட லீக்கில் இவர் விளையாடினார்.டிசம்பர் 24, சியல்ஹட் துடுப்பாட்ட அரங்கில் நடைபெற்ற வங்காளதேச கிழக்குத் துடுப்பாட்ட அணிக்கு எதிரான முதல் தரத் துடுப்பாட்டப் போட்டியில் 14 பந்துகளில் 6 ஓட்டங்கள் எடுத்து தஜூல் இசுலாம் பந்துவீச்சில் இவர் ஆட்டமிழந்தார். பந்துவீச்சில் 25 ஓவர்கள் வீசி 91 ஓட்டங்களை விட்டுக் கொடுத்தார். இதில் 3 ஓவர்களை மெய்டனாக வீசி 2 இலக்குகளைக் கைப்பற்றினார். இரண்டாவது ஆட்டப் பகுதியில் 30 பந்துகளில் 11 ஓட்டங்கள் எடுத்து நயீம் அசன் பந்துவீச்சில் இவர் ஆட்டமிழந்தார். பந்துவீச்சில் 17 ஓவர்கள் வீசி 89 ஓட்டங்களை விட்டுக் கொடுத்தார். இதில் 1 ஓவர்களை மெய்டனாக வீசி 1 இலக்கினைக் கைப்பற்றினார். இந்தப் போட்டியில் மேற்கிந்தியத் தீவுகள் துடுப்பாட்ட அணி 5 இலக்குகளில் வென்றது.

## குறிப்புகள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:வங்காளதேசத் துடுப்பாட்டக்காரர்கள்
இந்திசர் உசைன்

**இந்திசர் உசைன்** (Intizar Hussain     ; டிசம்பர் 21, 1925 - பிப்ரவரி 2, 2016) உருது மொழியில் புதினங்கள் , சிறுகதைகள், கவிதை மற்றும் புனைகதை ஆகியவற்றை எழுதிய பாகிஸ்தான் எழுத்தாளர் ஆவார். இவர்  பாகிஸ்தானின் முன்னணி இலக்கிய நபராக பரவலாக அறியப்படுகிறார். 2013ஆம் ஆண்டில் புக்கர் பரிசிற்கான இறுதிப் போட்டியாளர்களில் ஒருவராக இருந்தார்.

## தனிப்பட்ட வாழ்க்கை
இந்திசார் உசைன் திபாய், புலந்த்ஷல், பிரித்தானியாவின் இந்தியா 1925 ஆம் ஆண்டில் பிறந்தார். பாக்கிஸ்தானுக்கு சுந்தந்திரம் கிடைத்த பிறகு 1947 ஆம் ஆண்டில் இவரது குடும்பம் பாக்கித்தானுக்கு குடிபெயர்ந்தது.. இவர்  பிறந்த தேதி சரியாகத் தெரியவில்லை, ஆதாரங்களின்படி 21 டிசம்பர் 1922 அல்லது 1923 அல்லது 1925 ஆம் ஆண்டுகளில் பிறந்ததாகக் கருதப்படுகிறது. 1942 இல் இடைநிலைத் தேர்வில் (அமெரிக்காவில் உயர்நிலைப் பள்ளி சமமானவர்) தேர்ச்சி பெற்ற பின்னர் 1944  ஆம் ஆண்டில் மீரட் கல்லூரியில் இளங்கலை பட்டமும் மற்றும் 1946 ஆம் ஆண்டில் உருது இலக்கியத்தில் முதுகலைப் பட்டமும் பெற்றார்.  இவரின் மனைவி அலியா பேகம் 2004 ஆம் ஆண்டில் இறந்தார். இந்த தம்பதியினருக்கு குழந்தைகள் இல்லை.

## இலக்கியப் பணி
இவர்  சிறுகதைகள், புதினங்கள்  மற்றும் கவிதைகளை உருது மொழியில் எழுதினார், மேலும் *[[டான் (நாளிதழ்)|டான்]]* செய்தித்தாள் மற்றும் *டெய்லி எக்ஸ்பிரஸ்* செய்தித்தாளுக்கு இலக்கிய கட்டுரைகள் எழுதினார். இவரது பல நூல்கள் ஆங்கிலத்த்தில் மொழி பெயர்ப்பு செய்யப்பட்டுள்ளது. ஏ*ழாவது கதவு*(செவன்த் டோர் ), *இலைகள்* மற்றும் *பஸ்தி*  (லீவ்ச் அண்ட் பஸ்தி) ஆகியவை ஆங்கிலத்தில் மொழிபெயர்க்கப்பட்ட அவரது பகுறிப்பிடத்தக்க சில நூல்களில்  அடங்கும். இவர்  எழுதிய ஐந்து புதினங்களில் - *சாந்த் கஹான்* (1952), *தினர் தஸ்தான்* (1959), *பஸ்தி* (1980), *தாஸ்கிரா* (1987), *ஆஜே சமந்தர் ஹை* (1995) - *பஸ்தி* உலகளாவிய பாராட்டைப் பெற்றார். *இந்துஸ்தான் சே ஆக்ரி காட்*, *ஆகே சுமந்தர் ஹை*, *ஷெர்-இ-அப்சோஸ்*, *ஜடகா கதைகள்*, *ஜனம் கஹானியன்* மற்றும் *வோ ஜோ கோ கயே* *ஆகியோர்* அவரது மற்றைலக்கியப் படைப்புகள் ஆகும்.

## இறப்பு
பிப்ரவரி 2, 2016 அன்று, நிமோனியா நோயால் பாதிக்கப்பட்ட இவர்  லாகூரில் உள்ள பாதுகாப்பு வீட்டுவசதி ஆணையத்தின் தேசிய மருத்துவமனையில் இறந்தார். *[[இந்தியன் எக்சுபிரசு|இந்தியன் எக்ஸ்பிரஸ்]]* அவரை சாதத் அசன் மாண்டோவுக்குப் பிறகு "உலகின் மிகச்சிறந்த பாகிஸ்தான் எழுத்தாளர்" என்று புகழாரம் சூட்டியது .

## மரபுரிமை
2016 ஆம் ஆண்டில் பாகிஸ்தான் அகாடமி ஆஃப் லெட்டர்ஸ் இவரைப் பெருமைப்படுத்தும் விதமாக இந்திசார் உசேன் விருது எனும் விருதினை  அறிவித்தது, இது ஒவ்வொரு ஆண்டும் ஒரு இலக்கிய நபருக்கு வழங்கப்படும்.

## நூற்பட்டியல்
*ஷெர்ஷாட்டின் மரணம்*  1979 ஆம் ஆண்டில் *பஸ்தி*  *1999 ஆம்* ஆண்டில் *சிராகோன் கா துவான்* (நினைவுக் குறிப்பு) மற்றும் 2002 ஆம் ஆண்டில் *சாந்த் கஹான் * அதற்கு அடுத்த ஆண்டில் *அஜ்மல்-ஐ அசாம்*   2007 இல் *சூரக் தமகா* நூல் 2011 ஆம் ஆண்டில் *கிஸ்ஸா கஹானியன்*  2014 ஆம் ஆண்டில் அப்னி  டேமிஸ்ட் மெய்ன் எனும் நூலினை இவர் எழுதினார்.

## குறிப்புகள்

பகுப்பு:பாக்கித்தானிய எழுத்தாளர்கள்
பகுப்பு:2016 இறப்புகள்
பகுப்பு:1925 பிறப்புகள்
மகாசமுந்து

**மகாசமுந்து நகரம்** என்பது இந்தியாவின்  மாநிலமான சத்தீஸ்கரின் மகாசமுந்து மாவட்டத்தில் உள்ள ஒரு நகரமாகும். இந்த நகரம் 30 வார்டுகள் மற்றும் நான்கு மண்டலங்களாக பிரிக்கப்பட்டுள்ளது. இது டிரான்ஸ்-மகாநதி பகுதியில் உள்ள மிகப்பெரிய நகரமாகும். இது மகாசமுந்து மாவட்டத்தின் நிர்வாகத் தலைமையகமாகவும், முன்மொழியப்பட்ட புதிய மாநகராட்சியின் ஒரு பகுதியாகவும் உள்ளது.

## புவியியல்
மகாசமுந்து 21.1 ° வடக்கு 82.1 ° கிழக்கு என்ற புவியியல் இருப்பிடத்தில் அமைந்துள்ளது. இதன் சராசரி உயரம் 318 மீட்டர் (1043 அடி) ஆகும். மகாசமுந்து தேசிய நெடுஞ்சாலை 6 மற்றும் தேசிய நெடுஞ்சாலை 217 சந்திப்பில் ராய்ப்பூருக்கு தென்கிழக்கில் 56 கி.மீ தொலைவில் உள்ளது. ராய்ப்பூர் - விசாக் தொடருந்து பாதையில் மகாசமுந்து நகரம் ஒரு முக்கியமான நிலையமாகும். புதிய சத்தீஸ்கர் தலைநகரான நயா ராய்ப்பூருக்கு அருகில் உள்ள  மாவட்ட தலைமையக நகரங்கள் மகாசமுந்து மற்றும் ராய்ப்பூர் என்பனவாகும்.

## புள்ளிவிபரங்கள்
2011 ஆம் ஆண்டின் இந்திய மக்கட் தொகை கணக்கெடுப்பின்படி மகாசமுந்தின் மக்கட் தொகை 85,650 ஆக இருந்தது. ஆண்கள் மக்கட் தொகையில் 51% வீதமும், பெண்கள் 49% வீதமும் உள்ளனர். மகாசமுந்து மக்களின் சராசரி கல்வியறிவு விகிதம் 70% ஆகும்.  இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 79% வீதமும், பெண்களின் கல்வியறிவு 61% வீதமுமாக காணப்படுகின்றது. மக்கட் தொகையில் 14% வீதமானோர் ஆறு வயதிற்கு உட்பட்டவர்கள். 2014 ஆம் ஆண்டில் மதிப்பிடப்பட்ட மக்கள் தொகை ஒரு லட்சத்துக்கும் அதிகமாகும்.

## பொருளாதாரம்
மகாசமுந்தின் பொருளாதாரம் விவசாயம் மற்றும் சுரங்கத்தை அடிப்படையாகக் கொண்டது. இங்கு பயிரிடப்படும் முக்கிய பயிர் அரிசி ஆகும்.  மகாசமுந்தில் பல கல் வெட்டும் தொழிற்சாலைகளும் உள்ளன. பிர்கோனி மற்றும் பெல்சொண்டாவின் தொழில்துறை பகுதி முறையே 10 மற்றும் 05 கி.மீ. தூரத்தில் உள்ளது. இந்தியாவின் அனைத்து முக்கிய பொது மற்றும் தனியார் துறை வங்கிகளின் கிளைகளும் மகாசமுந்தில் உள்ளது.

## போக்குவரத்து
மகாசமுந்து ராய்ப்பூரிலிருந்து 55 கி.மீற்றரிலும், தம்தாரியில் இருந்து 105 கி.மீற்றரிலும், ராஜீமில் இருந்து 30 கி.மீற்றரிலும், பிலாஸ்பூரிலிருந்து 160 கி.மீற்றரிலும், துர்கிலிருந்து 95 கி.மீற்றரிலும், பிலாயிலிருந்து 85 கி.மீற்றர் தொலைவிலும், சரைபாலியில் இருந்து 115 கி.மீற்றரிலும், பார்கரில் இருந்து 180 கி.மீற்றரிலும், சம்பல்பூரிலிருந்து 250 கி.மீ தூரத்திலும் அமைந்துள்ளது.

### பேருந்து
மகாசமுந்தில் உள்ள குரு காசிதாஸ் பேருந்து முனையம் அதன் அருகிலுள்ள நகரங்களுடன் நன்கு இணைக்கப்பட்டுள்ளது. ராய்ப்பூர் , பிலாஸ்பூர் , சராய்பாலி , பலோடா பஜார்பெமேதாரா, சிம்கா, ராஜிம் , சாரன்கர், கரியபாண்ட், காரியார் சாலை , நுவாபாடா, பெர்ஹாம்பூர் , ஆசிகா , மற்றும் பவானிபட்னா ஆகிய இடங்களுக்கு வழக்கமான பேருந்து சேவைகள் உள்ளன.

### தொடருந்து சேவை
மகாசமுந்தில் இரண்டு தொடருந்து நிலையங்கள் உள்ளன. அவையாவன மகாசமுண்ட் தொடருந்து நிலையம்,  மற்றும் பெல்சொண்டா நிலையம் என்பனவாகும். மகாசமுந்து தொடருந்து நிலையம் கிழக்கு கடற்கரை ரயில்வே மண்டலத்தில் முக்கியமான நிலையமாகும்.

### விமான நிலையம்
சுவாமி விவேகானந்தர் விமான நிலையம் மகாசமுந்தில் இருந்து தென்கிழக்கில் 40 கி.மீ தூரத்தில் உள்ளது.

### சாலைகள்
தேசிய நெடுஞ்சாலை 6 மற்றும் தேசிய நெடுஞ்சாலை 217 வழியாக மகாசமுந்து முக்கிய இந்திய நகரங்களுடன் நன்கு இணைக்கப்பட்டுள்ளது. மகாசமுந்தில் இருந்து ஒடிசா வரையிலான நான்கு வழிச் சாலையாக தேசிய நெடுஞ்சாலை 6 ஐ மேம்படுத்தும் பணி நடந்து வருகிறது.

## சான்றுகள்

பகுப்பு:மகாசமுந்து மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
அசுபக் அகமது

**அஸ்பாக் அகமது** Ashfaq Ahmed (     ; 22 ஆகஸ்ட் 1925 - 7 செப்டம்பர் 2004) ஒரு பாகிஸ்தானிய எழுத்தாளர், நாடக ஆசிரியர் மற்றும் ஒளிபரப்பாளர் ஆவார். இவர் உருது மொழியில் பல புத்தகங்களை எழுதினார். இவர் பாக்கிஸ்தானின் தொலைக்காட்சி மற்றும் வானொலி நிகழ்ச்சிகளில் இவரது படைப்புகள் வெளிவந்துள்ளன. புதினங்கள், சிறுகதைகள் மற்றும் நாடகங்கள் போன்ற படைப்புகளிலும் ஈடுபட்டுள்ளார். இலக்கியம் மற்றும் ஒளிபரப்புத் துறையில் இவரின் பணியினைப் பாராட்டும் விதமாக ஜனாதிபதியிடம் இருந்து சிறந்த செயல் நலம் மிக்கவர் விருது மற்றும் சீதாரா-இ-இம்தியாஸ் (ஸ்டார் ஆஃப் எக்ஸலன்ஸ்) விருதுகள் இவருக்கு வழங்கப்பட்டன.

## ஆரம்ப கால வாழ்க்கை
அகமது ஆகஸ்ட் 22, 1925 அன்று பிரித்தானிய இந்தியாவின் பஞ்சாபின் முக்த்சரில் பிறந்தார், மொஹமண்ட் பழங்குடியினரின் பஷ்டூன் குடும்பத்தில் இவர் பிறந்தார். இவர் தனது ஆரம்பக் கல்வியை தனது சொந்த மாவட்டமான முக்த்சரில் கல்வி பயின்றார் . 1947 ல் இந்தியப் பிரிவினை காலத்திற்கு  முன்பு அவரின் குடும்பம்  பாகிஸ்தானுக்கு குடிபெயர்ந்து பஞ்சாபின் லாகூரில் குடியேறினர். அகமது லாகூர் அரசு கல்லூரியில் உருது இலக்கியத்தில் முதுகலைப் பட்டம் பெற்றார். அவரது மனைவியும் தோழியுமான பானோ குட்சியா அரசு கல்லூரியில் அவரது வகுப்புத் தோழராக இருந்தார்.

மேலும் அவரது தாய்மொழி பஞ்சாபி மொழியைத் தவிர உருது, ஆங்கிலம், இத்தாலியன் மற்றும் பிரெஞ்சு மொழிகளையும் பேச கற்றுக் கொண்டார்.

## தொழில்
இவர் தனது குழந்தைப் பருவத்திலேயே சில கதைகளை எழுதத் தொடங்கினார். பின்னர் அவரின் கதைகளை குழந்தைகளுக்கான இதழான *ஃபூல்* [மலர்] எனும் இதழில்  வெளியிடப்பட்டன. பாக்கித்தான் வானொலியில் இவர்  எழுத்தாளராக சேர்ந்தார். பாக்கிஸ்தான் அரசாங்கத்தால் பிரபல கவிஞர் சூஃபி குலாம் முஸ்தபா தபஸூமுக்கு பதிலாக பிரபல உருது வார இதழான லெயில்-ஓ-நஹரில் இவர் ஆசிரியராக நியமிக்கப்பட்டார்.

1962 ஆம் ஆண்டில அசுபக் அகமது  தல்கீன் ஷா (தி பிரீச்சர்) எனும் வானொலி நிகழ்ச்சியினைத் துவங்கினார். இந்த நிகழ்ச்சியின் மூலம் நகரங்களிலும் கிராமங்களிலும் மக்கள் மத்தியில் அவரை பிரபலமாக்கியது. இவர் 1966 ஆம் ஆண்டில் மார்க்காசி உருது வாரியத்தின் இயக்குநராக நியமிக்கப்பட்டார்.  பின்னர் அந்த் அமைப்பு உருது அறிவியல் வாரியம் என்று பெயர் மாற்றப்பட்டது. அந்தப் பதவியில்  இவர் 29 ஆண்டுகள் இருந்தார். இவர் 1979 வரை குழுவில் இருந்தார். ஜியா-உல்-ஹக்கின் ஆட்சியின் போது கல்வி அமைச்சகத்தில் இவர் ஆலோசகராகவும் பணியாற்றினார்.

### வானொலி நாடகங்கள்
1962 ஆம் ஆண்டில் இவர் தல்கீன் ஷா எனும் வானொலி நிகழ்வில் கலந்துகொண்டார். மேலும் பைதக் எனும் நிகழ்ச்சியினையும் இவர் நிகழ்த்தினார்.

### தொலைக்காட்சி நிகழ்ச்சிகள்
*உச்சய் புர்ஜ் லாகூர் தே*  *தாலி தல்லே மற்றும் 1970 ஆம் ஆண்டில்* *டோட்டா கஹானி*  *பின்பபு 1975 இல் ஐக் மொஹாபத் சவு அப்சனாய்* *அவுர் டிராமே மற்றும்* *சேவியா*  ஆகிய தொலைக்காட்சி நிகழ்ச்சிகளில் இவரின் படைப்புகள் இடம்பெற்றன.

## பிற்கால வாழ்க்கை, மரணம் மற்றும் மரபு
செப்டம்பர் 7, 2004 அன்று, அஷ்பக் அகமது கணைய புற்றுநோயால் இறந்தார். பாகிஸ்தானின் லாகூரில் உள்ள மாடல் டவுனில் இவர் அடக்கம் செய்யப்பட்டார்.

## விருதுகள் மற்றும் அங்கீகாரம்
இலக்கியம் மற்றும் ஒளிபரப்புத் துறையில் இவரின் பணியினைப் பாராட்டும் விதமாக ஜனாதிபதியிடம் இருந்து சிறந்த செயல் நலம் மிக்கவர் விருது மற்றும் சீதாரா-இ-இம்தியாஸ் (ஸ்டார் ஆஃப் எக்ஸலன்ஸ்) விருதுகள் இவருக்கு வழங்கப்பட்டன.

## மேற்கோள்கள்

பகுப்பு:பஷ்தூன் மக்கள்
பகுப்பு:பாக்கித்தானிய எழுத்தாளர்கள்
பகுப்பு:2004 இறப்புகள்
பகுப்பு:1925 பிறப்புகள்
சிறீ கங்காநகர்

**சிறீ கங்காநகர்** இந்திய மாநிலமான  ராஜஸ்தானின் மாநிலத்தில் வடமேற்கில் அமைந்த ஸ்ரீ கங்காநகர் மாவட்டத்தின் நிர்வாகத் தலைமையிட நகரம் ஆகும். இதன் எல்லைகளாக அரியானா, பஞ்சாப் மாநில எல்லைகள், இந்திய-பாக்கித்தானின் சர்வதேச எல்லை என்பன காணப்படுகின்றன. இது சிறீ கங்கநகர் மாவட்டத்தின் நிர்வாக தலைமையகம் ஆகும். இந்நகரம் மகாராஜா சிறீ கங்கா சிங் பகதூர் என்பவரின் பெயரால் பெயரிடப்பட்டது. இது "ராஜஸ்தானின் உணவுக் கூடை" என்றும் “விவசாயிகளின் நகரம்” என்றும் அழைக்கப்படுகிறது.

## அமைவிடம்
சிறீ கங்காநகர் மாவட்டத்தின் புவியியல் இருப்பிடம் அட்சரேகை 28.4 முதல் 30.6 வரையிலும், தீர்க்கரேகை 72.2 முதல் 75.3 வரையிலும் உள்ளது. சிறீ கங்காநகரின் மொத்த பரப்பளவு 11,154.66 கி.மீ.² அல்லது 1,115,466 ஹெக்டேர் ஆகும். இது கிழக்கில் அனுமான்காட் மாவட்டத்தால்சூழப்பட்டுள்ளது. (அனுமான்காட் மாவட்டம் 1994 சூலை 12 அன்று செதுக்கப்பட்டது) தெற்கே பிகானேர் மாவட்டமும் , மேற்கில் பாகிஸ்தானின் பஞ்சாபின் பகவல்நகர் மாவட்டமும் , வடக்கே பஞ்சாபும் அமைந்துள்ளன.

## காலநிலை
சிறீ கங்காநகரின் கோடைக் கால வெப்பநிலை 50 ° செல்சியஸ் மற்றும் குளிர்கால வெப்பநிலை 0 ° செல்சியஸ் வரை குறைகிறது. சராசரி ஆண்டு மழைவீழ்ச்சி 200 மிமீ (7.9 அங்குலம்) ஆகும். கோடையில் சராசரி அதிகபட்ச வெப்பநிலை 50&nbsp;°C ஆகவும், குளிர்காலத்தில் சராசரி குறைந்தபட்ச வெப்பநிலை -2.8. C ஆகவும் இருக்கும்.

## புள்ளிவிபரங்கள்
2011 ஆம் ஆண்டு மக்கள் தொகை கணக்கெடுப்பின்படி ஸ்ரீ கங்காநகர் மாவட்டத்தின் மக்கட் தொகை 1,969,520 ஆகும். இது இந்தியாவின் 640 மாவட்டங்களில் 235 வது இடத்தைப் பெறுகிறது. மாவட்டத்தில் சதுர கிலோமீட்டருக்கு (460 / சதுர மைல்) 179 மக்கட் தொகை அடர்த்தி உள்ளது.

2001-2011 தசாப்தத்தில் அதன் மக்கட் தொகை வளர்ச்சி விகிதம் 10.06% ஆகும். கங்காநகர் ஒவ்வொரு 1000 ஆண்களுக்கும் 947 பெண்களின் பாலின விகிதத்தைக் கொண்டுள்ளது.  மக்கள் தொகையில் 52.99% ஆண்களும், பெண்கள் 47.01% பேரும் உள்ளனர். கங்கநகர் சராசரி கல்வியறிவு விகிதம் 74.25% வீதமாகும். இது தேசிய சராசரியான 73.8% வீதத்தை ஐ விட அதிகமாக உள்ளது. ஆண்களின் கல்வியறிவு 84.33% வீதமாகவும், பெண்களின் கல்வியறிவு 71.37% வீதமாகவும் காணப்படுகின்றது.

கங்காநகரில் 13% வீதமானோர் 6 வயதுக்குட்பட்டவர்கள். மக்கட் தொகையில் பெரும்பான்மையானவர்கள் இந்து , சமண மற்றும் சீக்கியர்கள் ஆவார்கள். பஞ்சாப் மாநிலத்திற்கு அருகாமையில் இருப்பதால் இந்த நகரம் பஞ்சாபி கலாச்சாரத்தின்  செல்வாக்கைக் கொண்டுள்ளது.

## பொருளாதாரம்
கும்பல் கால்வாயைக் கொண்டுவந்த மகாராஜா கங்கா சிங்கின் முயற்சியால் பாலைவன நிலம் பசுமை நகரமாக மாற்றப்பட்டது. இது பஞ்சாப் மற்றும் இமாச்சல பிரதேசத்தின் அதிகப்படியான நீரை இப்பகுதிக்கு கொண்டு செல்கிறது. கங்கநகரை "ராஜஸ்தானின் உணவுக் கூடை" என்று அழைக்கப்படும் மாவட்டமாக மாற்றுகிறது.

நகரத்தின் பொருளாதாரம் விவசாயத்தை அடிப்படையாகக் கொண்டது. அதன் முக்கிய பயிர்கள் கோதுமை, கடுகு மற்றும் பருத்தி என்பனவாகும்.

ஸ்ரீ கங்கநகர் மாவட்டத்தில் உள்ள தொழில்கள் விவசாயத்தை அடிப்படையாகக் கொண்டவை. பருத்தி வித்து நீக்கல் மற்றும் அழுத்தும் தொழிற்சாலைகள், கடுகு எண்ணெய் ஆலைகள், கோதுமை மாவு ஆலைகள், ராஜஸ்தான் மாநில கங்காநகர் சர்க்கரை ஆலைகள் (ராயல் ஹெரிடேஜ் மதுபானங்களுக்கு பெயர் பெற்றவை), என்பன காணப்படுகின்றன. பெரும்பாலான தொழிற்சாலைகள் ஸ்ரீ கங்காநகர் நகரத்திலும் அதைச் சுற்றியும் உள்ளன.

## சான்றுகள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்